ruju: január 2013
Vendég a háznál - öröm a háznál
Rég nem látott kedves ismerősünk, a Fogtündér jött hozzánk látogatóba. Jobb felső 5-ös, klasszikus módon... Beni a hétvégén szólt, hogy mintha mozogna, kicsit talán cuppogott is már (broáááááááf). De a mai nagy közös édességezésnél (szigorúan vacsora után, és fogmosás előtt) hirtelen, gyorsan és fájdalommmentesen megadta magát, Benjámin nagy örömére.
(Rebeka nagy bánatára, mert micsoda dolog már az, hogy neki nem potyognak a fogai, és anya, ez is miattad vaaaaaaaaan... és deeeeee, én akaroooooooooom...)
Beni és a csajok
Vasárnap elmentünk egyet sétálni a közeli kastély parkjába. Nem volt nagy élmény, de legalább megnyugtattam a lelkiismeretemet, hogy aznap is megszellőztettem a gyerekeket, a mostani cudar időben ez nagyon nagy megpróbáltatás mindannyiunknak. Nekem meg különben is duplán, mert egész idő alatt még pluszban hallgatom a "muszáj volt ide jönniiiii? Mikor megyünk már hazaaaaaaa?" mantrát sztereóban.
Persze azért voltak jobb pillanatok is. A madarak, főleg a vadkacsák meg a pávák még ilyenkor is elég aktívak. Elmentünk egy pár páva mellett, gyorsan tartottam egy rögtönzött biológiaórát Beninek:
- Látod milyen szépek? Tudod, az a fiú, a hím, amelyik díszesebb. Ezazállatoknál általában így van. Az embereknél meg pont fordítva...
- Jaj, igen anya, tudom. Az embereknél se lenne így, de a csajok mindig mennek a Kosmetikstudioba, meg megsminkelik magukat... Úgy könnyű.
Na tessék. Nincsenek már igazán titkok előtte :-D.
Ezt meg még muszáj
Esti mese közben Rebes átvette az irányítást. Tündéri volt, minden képhez vízfolyásszerűen kitalált történeteket. Az egyik képnél a következőt: - Ez itt te vagy. Ez meg apa. - És ti hol vagytok? - Elmentünk Afrikába. -Afrikába? - Igen, elmentünk Afrikába és vettünk egy fejet. - ??? Milyen fejet? - Hmmmmm...öööö.... LÁBFEJET!
Rebeka - magyar, magyar - Rebeka 2.
rámáltam - rárajzoltam* (német: malen = rajzolni, festeni)
"látol magamat?" - látsz engem? *Ezt a Beni űzi mesterfokon amúgy, a hajam égnek áll tőle, a hátamon meg a hideg futkos, de nem tudom leszoktatni: holnapra (elnézést, Donnerstagon, z. B.) lesenezni kell, vagy éppen schreibenezni, vagy unterschreibenezni és abgebenezni... És Samstagon nálunk aludhat az XY? brrrrrrrrrr. Milyen csodás is a kétnyelvűség... Bejegyezte:
Rebeka - magyar, magyar - Rebeka 1.
1. mert gondolom lesz folytatás, amellett, hogy folyékonyan és nagyon szépen beszél. Szerencsére vannak még csuda elemek...
apaaaaaa - apa. Vagy anya.
anyaaaaa - anya. Vagy apa.
légycsap - jégcsap
radpadasz - ragtapasz
A további gyöngyszemekig egy friss kép:
Anyaaaaaa, van méééééég?
És mér nem tudom a képet rendesen beforgatni? Segítsééééééééééég!
...szeretsz engem? - kérdezi Beni a konyhában kora reggel. Rebes ránéz nagy szemekkel, és szó nélkül megöleli. Hüpp, itt egy kicsit homályosan láttam. - Akkor segíthetek neked felvenni a cipődet? - Ühüm.
És kézenfogva, nagy egyetértésben kiballagtak az előszobába öltözni. Hüpp.
Ez a történet (is) valós eseményeken alapul, és olyannyira bearanyozta a mai reggelt (mit reggelt, napot), hogy az egyetértésen túlmutató és igen hamar kitörő csetepaté sem tudta elhomályosítani. Kívánok mindenkinek hasonlóan arany reggeleket.
kép innen És akkor gy. k.: Ez a büdös kocka.
És akkor még hiányzik a sorból a Paff a büdös sárkány...
Az én kis tudós napsugaraim :-)
1. Benjámin Európában
Iskola, Földrajz. Európa országai és fővárosuk. Németország tartományai és fővárosuk. Himnuszok. Meghallgatjuk a magyar himnuszt, majd a németet, végül az európait. Benjámin megörül magának: "Ezt ismerem! Ezt is hallottam már! Biztosan, mert nagyon jó focicsapatuk van!"
2. Rebeka és a világegyetem
Anya, hol alszik a napocskaaaaaaaa?
Nem magyarázom...
Nincs időm, na. Hiányzik a blog egyébként, és megpróbálom tovább írni. Nem újévi fogadalom, azokat2-ára vígan el szoktam felejteni... És persze BÚÉK mindenkinek :-)
kép innen És akkor gy. k.: Ez a büdös...